23.12.2014. Službeni list Europske unije L 367/97 PROVEDBENA ODLUKA VI]EĆA od 19. prosinca 2014. o imenovanju predsjednika, potpredsjednika i četiri dodatna stalna člana Jedinstvenog odbora za sanaciju (2014/943/EU) VIJEĆE EUROPSKE UNIJE, uzimajući u obzir Ugovor o funkcioniranju Europske unije, uzimajući u obzir Uredbu (EU) br. 806/2014 Europskog parlamenta i Vijeća od 15. srpnja 2014. o utvrđivanju jedin- stvenih pravila i jedinstvenog postupka za sanaciju kreditnih institucija i određenih investicijskih društava u okviru jedin- stvenog sanacijskog mehanizma i jedinstvenog fonda za sanaciju te o izmjeni Uredbe (EU) br. 1093/2010 ('), a posebno njezin članak 56. stavak 6., uzimajući u obzir prijedlog Europske komisije, budući da: (1) — Uredba (EU) br. 806/2014 stupila je na snagu 19. kolovoza 2014. (2) — Kako bi se osigurao brz i djelotvoran postupak odlučivanja u pitanjima sanacije, Jedinstveni odbor za sanaciju osnovan člankom 42. stavkom 1. Uredbe (EU) br. 806/2014 (,Odbor") treba biti posebna agencija Unije s posebnom strukturom koja odgovara njezinim zadaćama. (3) — Sastav Odbora trebao bi osigurati da su u obzir uzeti svi interesi u vezi s postupcima sanacije. Uzimajući u obzir zadaće Odbora, trebalo bi imenovati predsjednika, potpredsjednika i četiri dodatna stalna člana Odbora. (4) — Na temelju članka 56. stavka 7. Uredbe (EU) br. 806/2014, mandat prvog predsjednika Odbora imenovanog nakon stupanja na snagu te Uredbe iznosi tri godine te se može jednom obnoviti na razdoblje od pet godina. Na temelju članka 56. stavka 5. Uredbe (EU) br. 806/2014, mandati potpredsjednika i četiri dodatna stalna člana Odbora iznose pet godina. (5) — U skladu s člankom 56. stavkom 6. Uredbe (EU) br. 806/2014, Komisija je 19. studenoga 2014. Europskom parlamentu dostavila popis s užim izborom kandidata za imenovanje na mjesta predsjednika, potpredsjednika i četiri dodatna stalna člana Odbora. Komisija je 5. prosinca 2014. Europskom parlamentu podnijela prijedlog za imenovanje predsjednika, potpredsjednika i četiri dodatna stalna člana Odbora. Europski parlament odobrio je taj prijedlog 16. prosinca 2014., DONIJELO JE OVU ODLUKU: Članak 1. 1. — Sljedeća osoba imenuje se stalnim članom Jedinstvenog odbora za sanaciju na mandat od tri godine od dana stupanja na snagu ove Odluke: gđa Elke KONIG, predsjednica. 2. — Sljedeće osobe imenuju se stalnim članovima Jedinstvenog odbora za sanaciju na mandat od pet godina od dana stupanja na snagu ove Odluke: — g. Timo LOYTTYNIEMI, potpredsjednik — g. Mauro GRANDE, direktor za strategiju i koordinaciju — g. Antonio CARRASCOSA, direktor za planiranje sanacije — gđa Joanne KELLERMANN, direktorica za planiranje sanacije — g. Dominique LABOUREIX, direktor za planiranje sanacije. () SLL 225, 30.7.2014., str. 1.